

**ΣΧΟΛΗ ΤΕΧΝΟΛΟΓΙΑΣ**

**ΤΜΗΜΑ: ΔΑΣΟΛΟΓΙΑΣ, ΕΠΙΣΤΗΜΩΝ ΞΥΛΟΥ ΚΑΙ ΣΧΕΔΙΑΣΜΟΥ**

**ΑΝΑΚΟΙΝΩΣΗ**

**Υποδοχή πρωτοετών φοιτητών Τμήματος Δασολογίας, Επιστημών Ξύλου & Σχεδιασμού του Παν/μίου Θεσσαλίας**

Τη **Δευτέρα 12 Οκτωβρίου 2020** και ώρα 10:00 πμ στο Αμφιθέατρο Γ του Τμήματος Δασολογίας, Επιστημών Ξύλου & Σχεδιασμού (ΔΕΞΥΣ) στην Καρδίτσα, θα πραγματοποιηθεί η Υποδοχή των Πρωτοετών Φοιτητών του Τμήματος ΔΕΞΥΣ.

Λόγω των ιδιαίτερων υγειονομικών καταστάσεων οι φοιτητές είναι χωρισμένοι σε δύο ομάδες των 50 ατόμων (το μέγιστο):

* Α ΟΜΑΔΑ: φοιτητές των οποίων το επώνυμο ξεκινά από **Α έως Μ**: Ώρες **10.00-11.00**
* Β ΟΜΑΔΑ: φοιτητές των οποίων το επώνυμο ξεκινά από **Ν έως Ω**: Ώρες **11.00-12.00**

Στην εκδήλωση θα παραστεί για χαιρετισμό η Αντιπρύτανης του Παν/μίου Θεσσαλίας κα Ιωάννα Λαλιώτου. Ο Πρόεδρος του Τμήματος ΔΕΞΥΣ θα καλωσορίσει και ενημερώσει τους φοιτητές για το Πανεπιστήμιο Θεσσαλίας και το Τμήμα ΔΕΞΥΣ, ενώ Καθηγητές του Τμήματος θα ενημερώσουν τους παρισταμένους για ειδικότερα θέματα, σύμφωνα με το παρακάτω πρόγραμμα:

|  |  |
| --- | --- |
| **Ονοματεπώνυμο/Ιδιότητα** | **Θέματα ενημέρωσης** |
| **Λαλιώτου Ιωάννα**, Αν. Καθηγήτρια, Αντιπρύτανης Έρευνας & Δια Βίου Εκπαίδευσης Παν/μίου Θεσσαλίας | * Η εικόνα του Πανεπιστημίου Θεσσαλίας * Τα όργανα με τα οποία λειτουργεί το Τμήμα και το Πανεπιστήμιο |
| **Παπαδόπουλος Ιωάννης**, Καθηγητής, Πρόεδρος Τμήματος Δασολογίας, Επιστημών Ξύλου & Σχεδιασμού | * Τα όργανα του Τμήματος * Το πρόγραμμα σπουδών, οι κατευθύνσεις, τα Εργαστήρια * Τα Προγράμματα Μεταπτυχιακών Σπουδών * Οι επαγγελματικές προοπτικές |
| **Μαντάνης Γεώργιος**, Καθηγητής ΔΕΞΥΣ | * Ειδικά πρωτόκολλα και κανόνες λόγω πανδημίας * Κώδικας Δεοντολογίας * Υπηρεσία πρόληψης λογοκλοπής |
| **Νταλός Γεώργιος**, Καθηγητής ΔΕΞΥΣ | * Οι ερευνητικές κατευθύνσεις του Τμήματος * Διασύνδεση Επιχειρηματικότητα * Πρακτική Άσκηση |
| **Καραγεώργος Αντώνιος**, Αναπλ. Καθηγητής ΔΕΞΥΣ | * Η χρήση υπηρεσιών πληροφορικής * Η οργάνωση και τα εργαλεία της εξ αποστάσεως διδασκαλίας |
| **Βραχνάκης Μιχαήλ**, Καθηγητής ΔΕΞΥΣ | Η αξιολόγηση των μαθημάτων από τους φοιτητές |
| **Καραστεργίου Σωτήριος**, Καθηγητής ΔΕΞΥΣ | Υπηρεσίες στήριξης φοιτητών, συμβουλευτική, αναπηρία και πρόσβαση |
| **Κλήμου Πολυξένη**, Προϊσταμένη Γραμματείας ΔΕΞΥΣ | * Δηλώσεις μαθημάτων * Ακαδημαϊκή ταυτότητα * Ο τρόπος διανομής των συγγραμμάτων |
| **Νταρακλίτσα Ελένη**, Βιβλιοθηκονόμος | * Η βιβλιοθήκη, η αναζήτηση μέσω βάσεων δεδομένων * Η ανάπτυξη δεξιοτήτων αποτελεσματικής μελέτης βιβλίων ή ερευνητικών άρθρων |
| **Τζουβάρα Όλγα**, Υπάλληλος Καθηγητής ΔΕΞΥΣ | Θέματα σίτισης |
| **Ράμμου Αικ. – Νινίκας Κ. – Αρέτος Β. – Γαλαγάλας Α. – Μπόθος Γερ. – Βιτσιώτης Γ.,** μέλη ΕΔΙΠ & ΕΤΕΠ Τμήματος ΣΤΞΕ | Ξενάγηση στα Εργαστήρια του Τμήματος |

Σημειώνεται ότι όλοι οι φοιτητές και το προσωπικό του ΠΘ που θα συμμετέχουν στην εκδήλωση θα φορούν σωστά (κάλυψη ρινός και στόματος) και υποχρεωτικά μάσκα ΣΕ ΟΛΟΥΣ τους εσωτερικούς χώρους του Ιδρύματος ΧΩΡΙΣ ΚΑΜΙΑ ΕΞΑΙΡΕΣΗ και θα πρέπει να τηρούν όλα τα υγειονομικά πρωτόκολλα αντιμετώπισης του COVID-19 – <https://www.uth.gr/sites/default/files/news/2020/20201008_covid_protokollo_1210414221.pdf>

Στην εκδήλωση αυτή θα επιτραπεί αυστηρά η είσοδος μόνο των πρωτοετών φοιτητών και των ακαδημαϊκών μελών του Τμήματος ΔΕΞΥΣ. Λόγω των ειδικών συνθηκών COVID-19, δεν θα επιτραπεί η είσοδος στην εκδήλωση συνοδών και γονέων των φοιτητών.

Πληροφορίες: Γραμματεία Τμήματος 24410-64730 & 2441-64750

Καρδίτσα, 8.10.2020

Ο ΠΡΟΕΔΡΟΣ ΤΟΥ ΤΜΗΜΑΤΟΣ

ΚΑΘΗΓΗΤΗΣ ΙΩΑΝΝΗΣ ΠΑΠΑΔΟΠΟΥΛΟΣ